Üha suurema osa minu igapäevastest kadedushoogudest on seotud teiste naistega. Nende minust ilusamate, nooremate ja igas mõttes konkurentsivõimelisemate peale kui mina. Kusjuures ma tean väga hästi neid  vanusega kaasnevaid plusse, millest ehk mõni ka minuga kaasas käib. Aga mitte sellest ei tahtnud ma rääkida, vaid ikka nendest miinustest, sest hoolimata sellest, et positiivne eluhoiak ning enese väärtuslikkusest arusaamine kuulub aastatega tuleneva elutarkuse juurde, ei saa üks lahtiste silmadega naisterahvas mööda vaadata sellest ebameeldivast, mida aastad juurde toovad.